Diari Oficial de la Generalitat Valenciana


Sumari del DOGV 9478, del 25-11-2022 (2022/11198)

RESOLUCIÓ de 16 de novembre de 2022, de la Direcció General d'Habitatge i Regeneració Urbana, de concessió d'ajudes regulades mitjançant l'Ordre 5/2022, de 23 de juny, de la Vicepresidència Segona i Conselleria de Habitatge i Arquitectura Bioclimàtica, per la qual s'aproven les bases reguladores i la convocatòria per a 2022 de les subvencions per a l'adquisició i millora d'habitatges del programa d'increment del parc públic d'habitatges finançat pel Pla estatal per a l'accés a l'habitatge 2022-2025 (Pla Adha). Tercera resolució parcial.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9478

Data del DOGV
:   25-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11267


Data del document
:   16-11-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 16 de novembre de 2022, de la Direcció General d'Habitatge i Regeneració Urbana, de concessió d'ajudes regulades mitjançant l'Ordre 5/2022, de 23 de juny, de la Vicepresidència Segona i Conselleria de Habitatge i Arquitectura Bioclimàtica, per la qual s'aproven les bases reguladores i la convocatòria per a 2022 de les subvencions per a l'adquisició i millora d'habitatges del programa d'increment del parc públic d'habitatges finançat pel Pla estatal per a l'accés a l'habitatge 2022-2025 (Pla Adha). Tercera resolució parcial. [2022/11813]  
  
  
Vistes les sol·licituds presentades, resulten els següents  
  
Antecedents de fet  
Primer. Mitjançant l'Ordre 5/2022, de 23 de juny, de la Vicepresidència Segona i Conselleria d'Habitatge i Arquitectura Bioclimàtica, s'aproven les bases reguladores i la convocatòria per al 2022 de les subvencions per a l'adquisició i millora d'habitatges del programa d'increment del parc públic d'habitatges finançat pel Pla estatal per a l'accés a l'habitatge 2022-2025 (Pla Adha) (DOGV 9372, 30.06.2022); aquesta ordre estableix el termini per a la presentació de sol·licituds, que es va iniciar el dia 1 de juliol de 2022 i va finalitzar el dia 7 d'octubre de 2022.  
Segon. Dins del termini concedit s'han presentat 24 sol·licituds d'ajudes per part dels ajuntaments de la Jana, la Pobla de Vallbona, Onda, Beniatjar, Altea (2 sol·licituds), Argelita, Picassent, Sant Vicent del Raspeig, Pedreguer, Llutxent, Crevillent, la Font d'en Carròs, Montaverner, València (3 sol·licituds), Tales, Castelló de la Plana, Gandia, Chiva, Caudiel, Aspe i Geldo.  
Tercer. Mitjançant la Resolució de 19 d'octubre de 2022, de la directora general d'Habitatge i Regeneració Urbana, es va concedir una subvenció a l'Ajuntament de la Pobla de Vallbona. En la mateixa resolució es va denegar la subvenció als ajuntaments de la Jana i Onda per no complir, els habitatges, els requisits per a ser subvencionables, d'acord amb el que disposa la base primera de les bases reguladores de les ajudes. El 19 d'octubre de 2022 l'òrgan col·legiat va proposar la concessió de la subvenció a l'Ajuntament de Beniatjar i a l'Ajuntament de Gandia. En la mateixa proposta de resolució es va denegar la subvenció a l'Ajuntament d'Argelita, Ajuntament d'Altea (sol·licitud segona; AVAYTO/2022/13) i a l'Ajuntament de Chiva per no complir, els habitatges, els requisits per a ser subvencionables, d'acord amb el que disposa la base primera de les bases reguladores de les ajudes.  
  
Quart. Estan en fase d'esmena els ajuntaments de Sant Vicent del Raspeig, Llutxent, Crevillent, la Font d'en Carròs, Montaverner, Castelló de la Plana, València (dues sol·licituds diferents), Caudiel, Aspe i Geldo, d'acord amb el que estableix la base novena de l'ordre.  
  
Cinqué. Reunit, amb data 27 d'octubre de 2022, l'òrgan col·legiat, integrat pel subdirector general d'Habitatge i Regeneració Urbana, la cap del Servei d'Habitatge Públic i la cap de la Secció d'Arquitectura del Servei d'Habitatge Públic, segons el que es preveu en la base onzena de l'ordre esmentada i la Resolució de 30 de setembre de 2022, de la directora general d'Habitatge i Regeneració Urbana, per la qual es nomenen els membres de l'òrgan col·legiat, a fi d'avaluar les sol·licituds presentades, s'alça la pertinent acta de l'esmentada reunió.  
  
  
Fonaments de dret  
Primer. D'acord amb el que s'estableix en la base onzena de l'Ordre 5/2022, de 23 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores i la convocatòria per al 2022 de les subvencions per a l'adquisició i millora d'habitatges del programa d'increment del parc públic d'habitatges finançat pel Pla estatal per a l'accés a l'habitatge 2022-2025 (Pla Adha), i amb el que s'estableix en la Resolució de 30 de setembre de 2022, de la directora general d'Habitatge i Regeneració Urbana, l'òrgan col·legiat és competent per a emetre proposta de resolució de concessió o denegació de les ajudes regulades i convocades mitjançant l'ordre esmentada més amunt.  
Segon. La present proposta de resolució es dicta d'acord amb el que s'estableix per la base onzena de l'ordre de convocatòria.  
  
Vista la proposta de l'òrgan col·legiat de data 28 d'octubre de 2022, d'acord amb la Llei 39/2015, d'1 d'octubre, del procediment administratiu comú de les administracions públiques, i altra normativa de necessària i pertinent aplicació, resolc:  
  
Únic  
Concedir, amb càrrec a l'aplicació pressupostària 81.07.94.442.12 de la línia S1528000, «Pla estatal d'habitatge 2022-2025», del capítol VII dels pressupostos de la Generalitat de l'exercici 2022, a l'Ajuntament de Picassent una subvenció per un import total de 90.275,40 - (noranta mil dos-cents setanta-cinc euros amb quaranta cèntims), a l'Ajuntament de Tales una subvenció per un import total de 223.337,36 - (dos-cents vint-i-tres mil tres-cents trenta-set euros amb trenta-sis cèntims), a l'Ajuntament de València (AVAYTO/2022/15) una subvenció per un import total de 91.433,11 - (noranta-un mil quatre-cents trenta-tres euros amb onze cèntims), a l'Ajuntament d'Altea (AVAYTO/2022/5) una subvenció per un import total de 78.703,45 - (setanta-huit mil set-cents tres euros amb quaranta-cinc cèntims) i a l'Ajuntament de Pedreguer una subvenció per un import total de 73.000,00 - (setanta-tres mil euros). Aquesta concessió correspon a les sol·licituds ordenades segons la data d'esmena de la sol·licitud aplicant els criteris d'adjudicació de les bases reguladores de les ajudes i havent comprovat que es compleixen les obligacions assenyalades en la Llei 38/2003, de 17 de novembre, general de subvencions, segons exigeix la base sisena i dotzena de les bases reguladores de la present convocatòria, i tenint en compte el límit de crèdit disponible i les subvencions ja concedides a la Pobla de Vallbona, Beniatjar i Gandia, amb el desglossament que es recull en el següent quadre:  
  
Contra la present resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant el mateix òrgan que l'ha dictada, en el termini d'un mes a comptar des de l'endemà de la publicació. Igualment podrà interposar-se directament un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la publicació, de conformitat amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 16 de novembre de 2022.- La directora general d'Habitatge i Regeneració Urbana: Elena Azcárraga Monzonís.